**Līgums Nr.\_\_\_\_\_\_\_\_\_\_\_\_\_\_\_\_**

Rīgā, Datums skatāms laika zīmogā

**Slimību profilakses un kontroles centrs**, turpmāk – Centrs, tā direktores I.Gavares personā, kura rīkojas saskaņā ar Ministru kabineta 2012.gada 3.aprīļa noteikumiem Nr.241 „Slimību profilakses un kontroles centra nolikums”, turpmāk – Nolikums, un

Biedrība “DIA+LOGS”, tās valdes priekšsēdētājas Rutas Kaupes personā, kura rīkojas uz statūtu pamata, turpmāk – Izpildītājs, no otras puses, abi kopā un katrs atsevišķi turpmāk tekstā saukti Puses,

pamatojoties uz Valsts pārvaldes iekārtas likuma 50. un 51. pantu un Ministru kabineta 2014. gada 17. jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Nolikuma 3.4. un 4.11. apakšpunktiem, noslēdz šādu līgumu, turpmāk – Līgums:

1. **Līguma priekšmets**
	1. Puses, savstarpēji sadarbojoties, īsteno profilakses pasākumus par HIV infekcijas, sifilisa, B hepatīta, C hepatīta un citu ar asinīm un seksuālās transmisijas ceļā pārnesamu infekcijas slimību un tuberkulozes ierobežošanu starp personām, kuras lieto injicējamās narkotikas, prostitūcijā iesaistītajām personām, vīriešiem, kuriem ir dzimumattiecības ar vīriešiem, un citām HIV infekcijas paaugstinātajām riska grupām un sabiedrībā kopumā Rīgas pilsētas administratīvajās robežās.
2. **Centra tiesības un pienākumi**
3. Centrs:
	1. nodrošina regulāru informācijas apmaiņu starp Pusēm, kas saistīta ar Līguma 1.punktā minēto infekcijas slimību profilaksi un kaitējuma mazināšanu mērķa grupā;
	2. nodrošina Izpildītāju ar profilakses pasākumu vadlīnijām (rokasgrāmatu) elektroniskā formā un tā rīcībā esošajiem informatīviem materiāliem par Līguma 1.punktā minētajām infekcijas slimībām sava budžeta ietvaros;
	3. nodrošina metodisko vadību veicamajiem profilakses pasākumiem, sniedz Izpildītāja darbiniekiem konsultācijas, individuālas praktiskas apmācības un apmācības grupās, sava budžeta ietvaros;
	4. sava budžeta resursu ietvaros Līguma 1.punktā minēto profilakses pasākumu īstenošanai nodrošina Izpildītāju ar nepieciešamajiem medicīnas materiāliem (šļircēm un adatām; dezinfekcijas līdzekļiem); eksprestestiem (HIV, hepatīta B un C, sifilisa noteikšanai kapilārajās asinīs); prezervatīviem un citiem medicīnas materiāliem, turpmāk – materiāli, par summu līdz 70 000,00 EUR (*septiņdesmit tūkstošus euro 00 centi*);
	5. nodrošina Izpildītāju ar pieeju Centra elektroniskajai datu uzskaites sistēmai, turpmāk – EDUS, un sniedz apmācību un konsultācijas tās lietošanā, kā arī apkopo no Izpildītāja saņemtos datus;
	6. nosaka kontaktpersonu ar materiālu nodrošināšanu un EDUS saistīto jautājumu risināšanai: Veselības veicināšanas departamenta Slimību profilakses nodaļas veselības veicināšanas koordinētāju Kristīni Ozoliņu; tālrunis: 67387653, e-pasts: kristine.ozolina@spkc.gov.lv;
	7. tiesīgs iepazīties ar Izpildītāja materiālu uzskaites dokumentiem un saņemto materiālu izlietojumu, kā arī izvērtēt EDUS ievadīto datu atbilstību un pakalpojumu sniegšanas kvalitāti;
	8. vienu reizi gadā, vai, ja nepieciešams, biežāk, veic Izpildītāja darbības atbilstības Līgumam pārbaudi, sastādot par to attiecīgu aktu, kura vienu eksemplāru iesniedz Izpildītājam, otrs glabājas Centrā;
	9. Līguma izpildei un uzraudzībai nozīmē Veselības veicināšanas departamenta Ilzi Straumi, tālrunis: 67387683, e-pasts: ilze.straume@spkc.gov.lv. direktori
4. **Izpildītāja tiesības un pienākumi**
5. Izpildītājs:
	1. nodrošina regulāru informācijas apmaiņu starp Pusēm, sniedzot Centram informāciju, par plānotajiem Izpildītāja profilakses kampaņas pasākumiem, kuros tiks izmantotas no Centra saņemtie materiāli, vismaz 5 (piecas) darba dienas pirms plānotā profilakses kampaņas pasākuma;
	2. atbild par Līguma izpildei piešķirto materiālu un to izlietojuma uzskaiti un pēc Centra pieprasījuma ne vēlāk kā 3 (trīs) darba dienu laikā iesniedz atskaiti par materiālu izlietojumu;
	3. veicot darbu ar mērķa grupu, nodrošina:
		1. mērķa grupas konsultēšanu un informēšanu Līguma 1. punktā noteiktā mērķa sasniegšanai biedrības DIA+LOGS centra telpās Satekles 2C, Rīgā, LV-1050, un ielu darbā;
		2. ārstniecības personas veiktas mērķa grupas brīvprātīgu testēšanu ar eksprestestiem, sniedzot pirms un pēc testa konsultācijas;
		3. šļirču un adatu apmaiņu, prezervatīvu un citu nepieciešamo materiālu izsniegšanu mērķa grupai;
		4. konfidencialitāti, anonimitāti un vienlīdzīgu attieksmi pret katru mērķa grupas personu;
	4. vismaz 5 (piecas) darba dienas iepriekš, pirms plānotās materiālu saņemšanas dienas, Centram elektroniski iesniedz nepieciešamo materiālu pieprasījumu;
	5. nodrošina regulāru datu ievadīšanu EDUS (līdz katra mēneša 5.datumam ievadīt visus darbības rādītājus par iepriekšējā mēnesī veiktajām aktivitātēm);
	6. nodrošina Līgumā minēto darbību izpildi tikai Līgumā paredzētajiem mērķiem un bez maksas;
	7. nodrošina profilakses pasākumu veikšanai nepieciešamo telpu, tehnisko resursu, informācijas tehnoloģiju resursu (internets, dators), transporta un infrastruktūras izmaksu segšanu, darbinieku atalgojumu un izlietoto šļirču utilizāciju par saviem vai trešās personas līdzekļiem;
	8. nodrošina darbinieku un brīvprātīgo dalību Centra vai citās ar Līguma 1.punktā minēto profilakses pasākumu īstenošanu saistītās darbinieku apmācībās un sanāksmēs;
	9. Līguma izbeigšanas gadījumā atdod Centram neizmantotos materiālus;
	10. Līguma izpildei un uzraudzībai nozīmē koordinatoru: \_biedrības “DIA+LOGS” HIV profilakses un sociālo programmu vadītāju Agitu Sēju, m.t. 28632639, e-pasts: agita.seja@inbox.lv.

**IV. Līguma darbības termiņš, grozīšanas un izbeigšanas kārtība**

* 1. Līgums stājas spēkā ar tā parakstīšanas dienu un tiek noslēgts uz 1 (vienu) gadu no līguma parakstīšanas dienas.
	2. Līgums tiek izbeigts, ja viena no Pusēm beidz pastāvēt vai to reorganizē un nav noteikts tās saistību un tiesību pārņēmējs.
	3. Puses var vienpusēji izbeigt Līgumu pirms termiņa, brīdinot par to otru Pusi vienu mēnesi iepriekš.
	4. Centrs var izbeigt Līgumu pirms termiņa, brīdinot par to Izpildītāju 15 (piecpadsmit) dienas iepriekš, ja Izpildītājs atkārtoti nepilda Līguma noteikumus.
	5. Izmaiņas un papildinājumi Līgumā pēc Pušu vienošanās izdarāmi rakstiski un abām Pusēm jāparaksta, tikai tad tie iegūst juridisku spēku un kļūst par Līguma neatņemamu sastāvdaļu.

**V. Citi noteikumi**

* 1. Par jautājumiem, kas nav atrunāti Līgumā, Puses vadās saskaņā ar Latvijas Republikas spēkā esošajiem normatīvajiem aktiem.
	2. Pušu domstarpības, kas saistītas ar Līg
	3. uma izpildi, tiek risinātas vienošanās ceļā. Vienošanās tiek noformēta rakstiski.
	4. Puse paziņo otrai Pusei rakstveidā trīs darba dienu laikā par juridiskā statusa, rekvizītu – juridiskās adreses, atrašanās vietas vai amatpersonu un to pārstāvju maiņu.
	5. Līgums ir sagatavots uz 3 (trīs) lapām.

**VI. Pušu rekvizīti un paraksti**

|  |  |  |
| --- | --- | --- |
| CENTRS**Slimību profilakses un kontroles centrs**Adrese: Duntes iela 22, K-5. Rīga, LV-1005Reģ. Nr.: 90009756700Konta Nr.: LV54TREL2290677001000Direktore  \_\_\_\_\_\_\_\_\_\_\_\_\_\_I.Gavare |  | IZPILDĪTĀJS**Biedrība “DIA+LOGS”**Adrese: Satekles iela 2C, Rīga, LV-1050Reģ.Nr. 40008067472Konta: LV83HABA0551002645556 Valdes priekšsēdētāja\_\_\_\_\_\_\_\_\_R.Kaupe |